CELEX: 
Language: mt
Date: 2006-05-23 00:00:00
Title: Deċiżjoni tal-Kunsill 2006/366/PESK ta' l- 20 ta' Marzu 2006 dwar il-konklużjoni tal-Ftehim bejn l-Unjoni Ewropea u l-Gvern tal-Ġeorġja dwar l-istatus fil-Ġeorġja tar-Rappreżentant Speċjali ta’ l-Unjoni Ewropea għall-Kawkasu tan-Nofsinhar u t-tim ta' appoġġ tiegħu

25.10.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               107
            
         DEĊIŻJONI TAL-KUNSILL 2006/366/PESK
   ta' l-20 ta' Marzu 2006
   dwar il-konklużjoni tal-Ftehim bejn l-Unjoni Ewropea u l-Gvern tal-Ġeorġja dwar l-istatus fil-Ġeorġja tar-Rappreżentant Speċjali ta’ l-Unjoni Ewropea għall-Kawkasu tan-Nofsinhar u t-tim ta' appoġġ tiegħu
   IL-KUNSILL TA' L-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikulari l-Artikolu 24 tiegħu,
   Wara li kkunsidra r-rakkomandazzjoni mill-Presidenza,
   Billi:
   
               (1)
            
            
               Wara d-deċiżjoni li tindirizza s-sitwazzjoni wara l-għeluq tal-missjoni ta' monitoraġġ tal-fruntiera tal-OSCE fil-Ġeorġja bit-tisħiħ tar-Rappreżentant Speċjali ta’ l-Unjoni Ewropea għall-Kawkasu tan-Nofsinhar, fit-28 ta’ Lulju 2005, il-Kunsill adotta l-Azzjoni Konġunta 2005/582/PESK li temenda u testendi l-mandat tar-Rappreżentant Speċjali ta’ l-Unjoni Ewropea għall-Kawkasu tan-Nofsinhar (1).
            
         
               (2)
            
            
               Wara d-Deċiżjoni tal-Kunsill tat-3 ta' Ottubru 2005 li tawtorizza lill-Presidenza, megħjuna fejn hu meħtieġ mis-Segretarju Ġenerali/Rappreżentant Għoli biex tiftaħ negozjati, il-Presidenza nnegozjat ftehim bejn l-Unjoni Ewropea u l-Gvern tal-Georġja dwar l-istatus fil-Georġja ta' l-EUSR għall-Kawkasu tan-Nofsinhar u t-tim ta' appoġġ tiegħu.
            
         
               (3)
            
            
               Il-Ftehim għandu jiġi approvat,
            
         IDDEĊIEDA KIF ĠEJ:
   Artikolu 1
   Il-Ftehim bejn l-Unjoni Ewropea u l-Gvern tal-Ġeorġja dwar l-istatus fil-Ġeorġja tar-Rappreżentant Speċjali ta’ l-Unjoni Ewropea għall-Kawkasu tan-Nofsinhar u t-tim ta' appoġġ tiegħu huwa b' dan approvat f' isem l-Unjoni.
   It-test tal-Ftehim huwa mehmuż ma’ din id-Deċiżjoni.
   Artikolu 2
   Il-President tal-Kunsill huwa b' dan awtorizzat jinnomina l-persuna(i) bis-setgħa li (t)jiffirma(w) il-Ftehim biex jorbot lill-Unjoni.
   Artikolu 3
   Din id-Deċiżjoni għandha tiġi pubblikata fil-Ġurnal Uffiċjali ta’ l-Unjoni Ewropea.
   Artikolu 4
   Din id-Deċiżjoni għandha jkollha effett mill-jum ta' l-adozzjoni tagħha.
   
      Magħmul fi Brussell, nhar il-20 ta' Marzu 2006.
      
         
            Għall-Kunsill
         
         
            Il-President
         
         U. PLASSNIK
      
   
   
      (1)  ĠU L 199, 29.7.2005, p. 92. Azzjoni Konġunta kif emendata bl-Azzjoni 2006/121/PESK (ĠU L 49, 21.2.2006, p. 14).
   
      FTEHIM
      Bejn l-Unjoni Ewropea u l-gvern tal-Ġeorġja dwar l-istatus fil-Ġeorġja tar-Rappreżentant Speċjali ta’ l-Unjoni Ewropea fil-Kawkasu tan-Nofsinhar; u t-tim ta' appoġġ tiegħu
      IL-GVERN TAL-ĠEORĠJA, minn issa ’l quddiem imsejjaħ il-“Parti Ospitanti”,
      min-naħa l-waħda, u
      L-UNJONI EWROPEA, minn issa ’l quddiem imsejħa l-“UE”,
      min-naħa l-oħra,
      Flimkien, minn issa ’l quddiem, imsejħa l-“Partijiet”,
      WARA LI KKUNSIDRAW:
      
                  
               
               
                  
               
            QABLU DWAR DAN LI ĠEJ:
      Artikolu 1
      Disposizzjonijiet ġenerali
      1.   Ir-Rappreżentant Speċjali ta’ l-Unjoni Ewropea (EUSR) u l-membri tat-tim ta' appoġġ tiegħu, inkluż il-persunal amministrattiv u tekniku u l-persunal lokali, għandhom jirrispettaw il-liġijiet u r-regolamenti tal-Parti Ospitanti u għandhom jastjenu minn kwalunkwe azzjoni jew attività li mhix kumpatibbli man-natura imparzjali u internazzjonali tad-dmirijiet tagħhom jew inkonsistenti mad-disposizzjonijiet ta' dan il-Ftehim.
      2.   L-EUSR għandu regolarment, u fil-ħin, jgħarraf lill-Gvern tal-Parti Ospitanti dwar in-numru, l-ismijiet u n-nazzjonalitajiet tal-membri tat-tim ta' appoġġ tiegħu, inkluż il-persunal amministrattiv u tekniku u l-persunal lokali, li jinsabu fit-territorju tal-Parti Ospitanti, permezz tas-sottomissjoni ta' lista ta' notifika lill-Ministeru għall-Affarijiet Barranin tal-Parti Ospitanti.
      Artikolu 2
      Immunitajiet u privileġġi ta' l-EUSR u t-tim ta' appoġġ tiegħu
      L-EUSR u l-membri tat-tim ta' appoġġ tiegħu li m'humiex persunal amministrattiv u tekniku (inkluż persunal lokali) impjegati mill-EUSR għandhom jingħataw privileġġi u immunitajiet ekwivalenti għal dawk li għandhom aġenti diplomatiċi taħt il-Konvenzjoni ta' Vjenna dwar ir-Relazzjonijiet Diplomatiċi datata t-18 ta' April 1961, minn issa 'l quddiem msejħa “il-Konvenzjoni ta' Vjenna”. Tali privileġġi u immunitajiet għandhom jiġu mogħtija wkoll lill-membri tal-familja ta' l-EUSR u l-membri tal-familji ta' membri tat-tim ta' appoġġ tiegħu kif imsemmi hawn fuq.
      Artikolu 3
      Status ta' l-EUSR u t-tim ta' appoġġ tiegħu
      L-EUSR u t-tim ta' appoġġ tiegħu għandhom jingħataw status ekwivalenti għal dak ta' missjoni diplomatika taħt il-Konvenzjoni ta' Vjenna.
      Artikolu 4
      Immunitajiet u privileġġi tal-persunal amministrattiv u tekniku
      Il-persunal amministrattiv u tekniku impjegat mill-EUSR għandu jingħata privileġġi u immunitajiet ekwivalenti għal dawk li jgawdu l-persunal amministrattiv u tekniku ta' missjoni diplomatika taħt il-Konvenzjoni ta' Vjenna.
      Artikolu 5
      Status ta' persunal lokali
      Il-persunal lokali impjegat mill-EUSR li huma ċittadini tal-Parti Ospitanti jew residenti tiegħu għandhom jingħataw status ekwivalenti għal dak li jgawdi l-persunal impjegat lokalment fil-missjonijiet diplomatiċi fil-Parti Ospitanti skond il-Konvenzjoni ta' Vjenna.
      Artikolu 6
      Sigurtà
      1.   Il-Gvern tal-Parti Ospitanti, permezz tal-mezzi tagħha stess, għandu jassumi responsabbiltà sħiħa għas-sigurtà tal-persunal tat-tim ta' appoġġ u għal dak l-għan, għandu jieħu l-miżuri meħtieġa kollha, f' konsultazzjoni ma' l-EUSR jew ir-rappreżentant magħżul tiegħu, għall-protezzjoni, għas-sikurezza u għas-sigurtà tat-tim ta' appoġġ tiegħu, inklużi wkoll, mingħajr ħlas, attivitajiet relatati ma' l-evakwazzjoni ta' emerġenza bil-mezzi kollha meħtieġa tat-tim ta' appoġġ tiegħu.
      2.   L-awtoritajiet tal-Parti Ospitanti għandhom ikunu responsabbli biex jiżguraw f'kull ħin is-sigurtà tat-trasport u ta' l-alloġġ personali tat-tim ta' appoġġ meta jkun qiegħed jaħdem barra minn Tbilisi.
      3.   Din is-sigurtà għandha tinkludi - fejn miftiehem ma' l-EUSR jew ir-rappreżentant magħżul tiegħu u meħtieġ mis-sitwazzjoni prevalenti ta' sigurtà - il-provvista ta' numru suffiċjenti ta' persunal armat u mgħammar b'mod xieraq li jakkumpanja t-tim ta' appoġġ waqt il-movimenti tiegħu, inkluż matul it-trasport bil-ħelikopters.
      Artikolu 7
      Aċċess għall-fruntieri
      Fit-twettiq tad-doveri tagħhom, l-EUSR u t-tim ta' appoġġ tiegħu għandhom ikollhom aċċess mingħajr xkiel għall-fruntieri tat-Tramuntana, tal-Lvant u tan-Nofsinhar tal-Parti Ospitanti.
      Artikolu 8
      Dħul fis-seħħ u tmiem
      1.   Dan il-Ftehim għandu jidħol fis-seħħ man-notifika bil-miktub tal-Partijiet li kien hemm konformità mal-ħtiġiet interni għad-dħul fis-seħħ.
      2.   Dan il-Ftehim jista' jiġi emendat abbażi ta' ftehim reċiproku bil-miktub bejn il-Partijiet. Tali emendi għandhom jidħlu fis-seħħ kif previst fil-paragrafu 1 hawn fuq.
      3.   Dan il-Ftehim għandu jibqa' fis-seħħ sat-tluq finali ta' l-EUSR u t-tim ta' appoġġ tiegħu mill-post.
      4.   Dan il-Ftehim jista' jiġi deunzjat b'notifika bil-miktub lill-Parti l-oħra. Id-denunzja għandha jkollha effett 60 jum wara li l-Parti l-oħra tirċievi n-notifika tad-denunzja.
      5.   La t-tmiem u lanqas id-denunzja tal-Ftehim preżenti m' għandhom jaffettwaw l-ebda dritt jew obbligu li jinħoloq mill-esekuzzjoni ta' dan il-Ftehim qabel it-tmiem jew id-denunzja tiegħu.
      
         Magħmul fi,    bl-Ingliż
         
            
               
            Għall-Gvern tal-Ġeorġja
         
         
            
               
            Għall-Unjoni Ewropea